Rungan

Rungan nya spesies utai tumbuh dalam genus Carica sereta dalam ruang bilik Caricaceae. Utai tumbuh tu datai ari Mexico Selatan enggau Amerika Tengah, tang diatu kayu utai tumbuh tu ditanam ba selampur kandang menua ti beriklim tropika nyengkaum ba Asia Tenggara.

 Penteba botani 
Kayu rungan ke udah besai nyampau peninggi 2–7 m. Batang kayu tunggal, tengah bisi rongga, kulit kayu tu mayuh bekau parut ari batang daun. Daun-daun kayu tu tumbuh ba ujung kayu sereta ditusun bepilin ari tangkai daun panjai berongga. Daun kayu tu betukuh baka jari sereta belekuk, enda bebulu, lalu tengan iya bisi urat.

Semua bagi kayu tu uluh ngeluarka getah.

 Bungai 
Bungai rungan bisi bungai lelaki, indu tauka biseksual (hermaphrodite) ti pansut ari sumbu daun. Bungai rungan laki betukuh kompaun, mit, batang panjai, lalu pansut menjuntai ba celah daun, bungai tu bisi 5 iti kelopak bechura kuning terang. Bungai indu iya besai lalu tumbuh tunggal tauka beberapa iti bungai dalam siti rumpun, tiap iti bungai indu bisi 5 iti kelopak kuning ti lunggar ba pangkal. Bungai tu wangi, mekar maya malam hari lalu diserebuk angin tauka indu utai.

 Buah 
Buah rungan nya sebansa beri besai, tukuh iya segala memanjai enggau pemanjai 15–45 sm enggau diameter 10–30 sm. Kulit buah tu bechura gadung lebuh agi biak, lalu bebali ckuning tauka oren lebuh mansau, dalam iya burak lebuh agi biak lalu bebali oren lebuh mansau. Buah rungan ngundan mayuh igi mit, choklat chelum sereta segala memanjai.

 Penyanding